
Grozījumi Nacionālās kiberdrošības likumā
Izdarīt Nacionālās kiberdrošības likumā (Latvijas Vēstnesis, 2024, 128.A nr.) šādus grozījumus:
1. Aizstāt visā tekstā vārdus "domēnu nosaukumi" (attiecīgā locījumā) ar vārdiem "domēnu vārdi" (attiecīgā locījumā).
2. Izslēgt 3. panta pirmās daļas 2. punktā vārdus "kā arī privāto tiesību juridiskajām personām, kas pilda valsts pārvaldes deleģētu uzdevumu".
3.  Izslēgt 20. panta 5. punktā vārdus "kā arī privāto tiesību juridiskā persona, kas pilda valsts pārvaldes deleģētu uzdevumu".
4. Papildināt 22. pantu ar 4.1 daļu šādā redakcijā:
"(41) Ar Digitālās drošības uzraudzības komitejas lēmumu no būtisko pakalpojumu sniedzēju saraksta var izslēgt tiešās pārvaldes vai pastarpinātās pārvaldes iestādi, kuras darbības traucējums nevar būtiski ietekmēt sabiedrības drošību, valsts aizsardzību, sabiedrības veselību vai nevar radīt būtisku sistēmisku risku."
 
Likums stājas spēkā nākamajā dienā pēc tā izsludināšanas.

